ઈ. સ. ૧૯૯૪માં સૌપ્રથમ આનુવંશિક દ્રવ્યના ફેરફારયુક્ત છોડને વેચવા માટે બજારમાં મુકવામાં આવ્યો. 'Flavr Savr' ટામેટાંમાં એક રંગસૂત્રમાં ફેરફાર કરવાથી તે વધારે સમય સુધી તાજાં રહે છે. મોટાભાગે ટામેટાં જયારે લીલાં હોય ત્યારે વીણી લેવામાં આવે છે અને પછીથી પાકે છે. પરંતુ આનુવંશિક દ્રવ્યના ફેરફાર સાથેના ટામેટાં લાલ થાય ત્યારે વીણવામાં આવે છે અને મુસાફરી દરમિયાન પોચાં પડતા નથી. આ ટામેટાં વધારે સ્વાદિષ્ટ પણ લાગે છે કારણ કે તેઓ છોડ ઉપર જ પાકતા હોય છે.